open-index/open-wikipedia-markdown huggingface dataset:
அமில ஆக்சைடு

**அமில ஆக்சைடுகள்** *(Acidic oxides)* என்பவை அலோகங்களின் ஆக்சைடுகளைக் குறிக்கும். தண்ணீருடன் வினைபுரிந்து அமிலங்களை உருவாக்குகின்ற கனிம வேதியியல் பொருட்கள் அமில ஆக்சைடுகள் எனப்படும் என்றும் அல்லது காரங்களுடன் வினைபுரிந்து உப்புகளை உருவாக்கும் வேதிப்பொருட்கள் அமில ஆக்சைடுகள் எனப்படுமென்றும் பொருள் கூறலாம். உயர் ஆக்சிசனேற்ற நிலைகளில் இவை அலோகம் அல்லது உலோகங்களின் ஆக்சைடுகளுமாக இருக்கலாம். பெரும்பாலும் அலோகங்கள் எரியும் போது இவை தோன்றுகின்றன. ஆக்சோ அமிலங்களில் உள்ள ஆக்சைடுகள் மட்டும் இருக்கும்வரை தண்ணீர் மூலக்கூறுகளை நீக்குதல் மூலமாக இவற்றின் வேதியியல் பண்புகளைப் புரிந்து கொள்ள முடியும். இவ்வாறு தண்ணீர் நீக்கப்பட்ட ஆக்சைடுகளை அமில ஆக்சைடுகள் என்ற தொகுப்பு வகையில் பகுக்கலாம்.
  
அமில ஆக்சைடுகள் அரினீசியசு அமிலங்களைப் போல தண்ணீரில் ஐதரசன் அயனிகளின் அடர்த்தியை அதிகரிப்பதும் இல்லை  பிரான்சுடெட் லார்ரி அமிலங்கள் போல புரோட்டான்களை ஏற்றுக் கொள்வதும் இல்லை. எனினும், அவை இலூயிக் அமிலங்களாகச் செயல்படுகின்றன. ஏனெனில் அவை இலூயிக் காரங்களில் இருந்து மிகக் குறிப்பாக நீரிலிகளிடமிருந்து எலக்ட்ரான் இணைகளை ஏற்றுக் கொள்கின்றன
 
## உதாரணங்கள்

*கார்பன் டை ஆக்சைடு – இது தண்ணீருடன் வினைபுரிந்து கார்பானிக் அமிலத்தைத் தருகிறது.
*கந்தக டைஆக்சைடு- இது தண்ணீருடன் வினைபுரிந்து கந்தச அமிலத்தை உருவாக்குவதில்லை ஆனால், காரங்களுடன் வினைபுரிந்து சல்பைட்டுகளை உருவாக்குகிறது.
*சிலிக்கான் டைஆக்சைடு - இது தண்ணீருடன் வினை புரிவதில்லை ஆனால் காரங்களுடன் வினைபுரிந்து சிலிக்கேட்டுகளை உருவாக்குகிறது.
*குரோமியம் மூவாக்சைடு – இது தண்ணீருடன் வினைபுரிந்து குரோமிக் அமிலத்தைத் தருகிறது.
*பாசுபரசு ஐந்தாக்சைடு -  இது தண்ணீருடன் வினைபுரிந்து  பாசுபாரிக் அமிலத்தைக் கொடுக்கிறது.
*இருநைட்ரசன் ஐந்தாக்சைடு - இது தண்ணீருடன் வினைபுரிந்து நைட்ரிக் அமிலத்தைத் தருகிறது.
*கந்தக மூவாக்சைடு - இது தண்ணீருடன் வினைபுரிந்து கந்தக அமிலத்தைக் கொடுக்கிறது.
*மாங்கனீசு ஏழாக்சைடு - இது தண்ணீருடன் வினைபுரிந்து  பெர்மாங்கனிக் அமிலத்தைத் தருகிறது.
## மேற்கோள்கள்
*

பகுப்பு:அமில ஆக்சைடுகள்
ஊத்துக்காடு காளிங்கநர்த்தனர் கோயில்

**ஊத்துக்காடு காளிங்கநர்த்தனர் கோயில்** தஞ்சாவூர் மாவட்டத்தில் உள்ளது.

## அமைவிடம்
ஆவூர்-திருக்கருக்காவூர்-திட்டை சாலையில் கும்பகோணத்திலிருந்து 14 கி.மீ. தொலைவில் அமைந்துள்ளது. இக்கோயிலுக்குச் செல்ல கும்பகோணம் மற்றும் ஆவூரிலிருந்து பேருந்துகள் உள்ளன.

## மூலவர்
இக்கோயிலின் கருவறையில் காளிங்கநர்த்தனர் மூலவராக உள்ளார்.

## சிறப்பு
காளிங்கநர்த்தனர், சர்ப்பத்தின் மேல் நின்றபடி ஆடுகின்றார். அவ்வாறு ஆடும்போது சர்ப்பத்துக்கும் கண்ணனுக்கும் இடையே மெல்லிய, நூலிழை அளவிலான இடைவெளியே உள்ளது. அதுவே இங்குள்ள திருமேனியின் சிறப்பாகும்.

## குடமுழுக்கு
தென் கோகுலம் என்று அழைக்கப்படும் இக்கோயிலில் 1988இல் குடமுழுக்கு நடைபெற்றது.  அக்டோபர் 26, 2015இல் குடமுழுக்கு நடைபெறவுள்ளது.

## வெளியிணைப்புகள்
* Sri Kalinganarthanar Temple

## மேற்கோள்கள்

பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
மூன்றாம் பானிபட் போர்

**மூன்றாம் பானிபட் போர்** 14 ஜனவரி 1761ல் டில்லிக்கு வடக்கே 60மைல் (97கி.மீ) தொலைவில் பானிபட் என்ற இடத்தில் மராட்டிய பேரரசின் வடக்கு படைக்கும், ஆப்கானிஸ்தான் மன்னர் அகமது சா அப்தாலிக்கும் இடையில் நடந்தது. அகமது சா துரானியை, ரோகில்லாக்கள்  மற்றும் அவத் நவாபு *சுஜா-உத்-தௌ* ஆதரித்தனர். 

ஆப்கானியர்களுக்கு எதிரான இப்போரில் இராசபுத்திரப் படைகளும், சீக்கியப் படைகளும் மராட்டியப் படைகளுக்கு உதவ முன் வரவில்லை. எனவே மராத்தியப் படைகள் தோல்வி கண்டது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.

## போரின் விளைவுகள்
* போரில் ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது. மராத்தியர்கள் பஞ்சாப், சம்மு காசுமீர், தில்லி, தோவாப் எனும் கங்கைச் சமவெளி பகுதிகளை ஆப்கானியர்களுக்கு விட்டுக் கொடுத்தனர். 

* மராத்தியப் பேரரசு சிதைந்து, தனித்தனி நாடுகளாக மாறியது. பஞ்சாபில் சீக்கியப் பேரரசு எழுச்சி பெற வழி வகுத்தது. தென்னிந்தியாவில் கிழக்கிந்திய கம்பெனி ஆட்சி விரிவுபடுத்த இப்போர் காரணமாக அமைந்தது.

## இதனையும் காண்க
* மராத்தியப் பேரரசு

## சான்றுகள்

பகுப்பு:அரியானாவின் வரலாறு
பகுப்பு:பேஷ்வாக்கள்
பகுப்பு:மகாராட்டிர வரலாறு
*
பகுப்பு:மராட்டியப் பேரரசு
சிக்கண்ணா அரசினர் கலைக் கல்லூரி

**சிக்கண்ணா அரசினர் கலைக்கல்லூரி** இந்தியாவின் தமிழ்நாட்டில் திருப்பூரில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. தற்போது பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையால் (NAAC) "பி++" மதிப்பீடு அளிக்கப்பட்ட இக்கல்லூரி, மொத்தமாக 40 ஏக்கர் பரப்பளவைக் கொண்டது.

## வழங்கும் படிப்புகள்
இருபாலர் பயிலும் இக்கல்லூரியில் இருசுழற்சிகளாக, பின்வரும் படிப்புகள் வழங்கப்படுகின்றன.
### முதுகலைப் படிப்புகள்
* எம்.ஐ.பி. (M.I.B.)
* எம்.எஸ்சி. (கணிதம்)
* எம்.எஸ்சி. (இயற்பியல்)
* எம்.எஸ்சி. (விலங்கியல் - விலங்கு அறிவியல் மற்றும் உயிரி தொழில்நுட்பம்)
### இளநிலைப் படிப்புகள்
* பி.காம்.
* பி.காம். (கணினி அறிவியல்)
* பி.எஸ்சி. (கணினி அறிவியல்)
* பி.எஸ்சி. (ஆடை வடிவமைப்பு மற்றும் பேஷன் டெக்னாலஜி)
* பி.ஏ. (ஆங்கில இலக்கியம்)
* பி.ஏ. (வரலாறு)
* பி.எஸ்சி. (கணிதம்)
* பி.எஸ்சி. (கணிதம் கணிணி அறிவியல்)
* பி.எஸ்சி. (இயற்பியல்)
* பி.எஸ்சி. (இயற்பியல் கணிணி அறிவியல்)
* பி.எஸ்சி. (விலங்கியல் - விலங்கு அறிவியல் மற்றும் உயிரி தொழில்நுட்பம்)
* பி.எஸ்சி. (வேதியியல்)

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்

## மேற்கோள்கள்

பகுப்பு:திருப்பூர் மாவட்டத்திலுள்ள அரசினர் கலைக் கல்லூரிகள்
வளைய ஓசோன்

**வளைய ஓசோன்** *(Cyclic ozone)* என்பது கோட்பாட்டளவில் கணிக்கப்பட்ட ஓசோன் வடிவமாகும். சாதாரண ஒசோனைப் போலவே இதிலும் மூன்று ஆக்சிசன் அணுக்கள் உள்ளன. இம்மூன்று ஆக்சிசன் அணுக்களும் எவ்வாறு அடுக்கப்பட்டு இணைந்துள்ளன என்பதில் இவ்விரண்டு வகை ஓசோன்களும்  வேறுபடுகின்றன. சாதாரண ஓசோனில் ஆக்சிசன் அனுக்கள் வளைந்த வரிசையில் இணைந்துள்ளன. வளைய ஓசோனில் உள்ள ஆக்சிசன் அணுக்கள் சமபக்க முக்கோண வடிவில் இணைந்துள்ளன.

வளைய ஓசோனின் சில பண்புகள் கோட்பாட்டளவில் கணிக்கப்பட்டுள்ளன. இவை சாதாரண ஓசோனை விட அதிக ஆற்றல் பெற்றவையாக இருக்கும்.  
  
வளைய ஓசோன் மிகச்சிறிய அளவில் காற்றிலுள்ள மக்னீசியம் ஆக்சைடு படிகங்களின் மேற்பரப்பில் வளைய ஓசோன் மிகச்சிறிய அளவில் காணப்படுகிறது என்பதற்கு சில ஆதாரங்கள் உள்ளன. வளைய ஓசோனை பெருமளவில் தயாரிக்க முடிவதில்லை. ஆனாலும் ஒரு ஆய்வாளர் சீரொளியை உபயோகித்து அதை பெருமளவில் தயாரிக்க முயற்சிகள் மேற்கொண்டார்.
 
ஒருவேளை இதை பெருமளவில் தயாரிக்க முடிந்தால் அவ்வளைய ஒசோன் அதிக நிலைப்புத் தன்மையுடன் இருக்கலாம் என்று கருதப்படுகிறது. திரவ ஆக்சிசனுடன் வளைய ஓசோனைச் சேர்த்து இராக்கெட்டு எரிபொருளின் கணத்தாக்கு எண்ணை மேம்படுத்த முடியுமென்றும் நம்பப்படுகிறது

## மேற்கோள்கள்

## வெளி இணைப்புகள்
*

பகுப்பு:ஆக்சிசன் சேர்மங்கள்
பகுப்பு:புறவேற்றுரு வடிவங்கள்
பகுப்பு:கருத்தியலான வேதிச் சேர்மங்கள்
பகுப்பு:வளையச் சேர்மங்கள்
பகுப்பு:மூன்று உறுப்பு வளையங்கள்
ஏட்டு அணைவுச்சேர்மம்

வேதியியலில் **ஏட்டு அணைவுச் சேர்மங்கள்** *(Ate complex)* என்பவை  இலூயிக் அமிலம் ஒரு காரத்துடன் வினைபுரிந்து உருவாகும் உப்புகளைக் குறிக்கும் பெயராகும். இங்கு மைய அணுவானது அதனுடைய இணைதிறனை உயர்த்திக் கொள்கிறது. இவ்வரையறையில் கூறப்பட்டுள்ள இணைதிறன் என்பது அணைவு எண்ணுக்குச் சமமாக இருக்கும் என்பதை கவனித்தில் கொள்ள வேண்டும். வேதியியல் பெயரிடலில்  பெரும்பாலும் ஏட்டு என்ற முற்றுப்பெறா சொல் சேர்மத்தில் உள்ள தனிமத்தின் பின்னொட்டாகச் சேர்க்கப்படும். உதாரணமாக, போரான் சேர்மத்தின் ஏட்டு அணைவுச்சேர்மம் போரேட்டு என அழைக்கப்படுகிறது. இவ்வாறே மும்மெத்தில்போரேன் மற்றும் மெத்தில் இலித்தியம் முதலான சேர்மங்கள் இரண்டும் வினைபுரிந்து ஏட்டு அணைவுச்சேர்மமான Me4B−Li+ உருவாகிறது. இவ்வணைவுச் சேர்மத்தை இலித்தியம் நான்குமெத்தில் போரேட்டு என்று அழைப்பர். கியார்க்கு விட்டிக் 1958 ஆம் ஆண்டில் இவ்வடிப்படையை அறிமுகப்படுத்தினார். ஏட்டு என்ற பின்னொட்டுப் பெயரானது 2, 11 மற்றும் 12 தொகுதிகளைச் சார்ந்த தனிமங்களுக்கு ஒதுக்கப்பட்டதாகும்

ஏட்டு அணைவுச் சேர்மங்கள் ஓனியம் சேர்மங்களின் தலைகீழ் ஒப்புமைச் சேர்மங்கள் ஆகும். இலூயிக் அமிலம் ஏட்டு அயனிகளை உருவாக்கும் போது மைய அணு மேலும் ஒரு பிணைப்பைப் பெற்று எதிர் எதிர்மின்னயனியாகிறது. இலூயிக் காரம் ஒனியம் அயனிகளை உருவாக்கும் போது மைய அணு மேலும் ஒரு பிணைப்பைப் பெற்று நேர் நேர்மின்னயனியாகிறது

## மேற்கோள்கள்

.

பகுப்பு:ஒருங்கிணைப்பு வேதியியல்
பகுப்பு:ஒருங்கிணைவு வேதியியல்
இனம் (மாந்த வகைப்பாடு)

**இனம்** (*Race*), அல்லது அறிவியல் வகைப்பாட்டில் **நிறம்**, ஒரே போன்ற, அடையாளப்படுத்தக்கூடிய உடற்கூற்றுப் பண்புகளைக் கொண்ட மாந்தக் குழுவினர் ஆவர். துவக்கத்தில் பொதுவான மொழியைப் பேசுவோரையும் தேசிய அடையாளங்கள் கொண்டும் வகைபடுத்தப்பட்டது. 18ஆவது நூற்றாண்டிலிருந்து  இது உடற்கூற்றுப்  (காட்டாக தோற்றவமைப்பு) பண்புகளைக் கொண்டு கட்டமைக்கப்பட்டுள்ளது. இச்சொல் பெருஞ்சமயங்களில் உயிரியல் இனத்தைக் குறிக்கவும்  பயன்படுத்தப்படுகின்றது. 19ஆவது நூற்றாண்டிலிருந்து மரபணுசார்ந்து வேறுபட்ட தோற்றவமைப்புள்ள மாந்தத்  தொகைகளை குறிக்கின்றது.

18-ஆம் நூற்றாண்டில் மானிடவியலில் அறிஞர்கள் மனித இனத்தை நான்காக வகைப்படுத்தப்படுத்தினர். அதில் மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்ட நீக்ராய்டுகள் மற்றும் ஆஸ்டிரலாய்டு இனம் என வகைப்படுத்தினர். 19-ஆம் நூற்றாண்டில் மரபியல் அடிப்படையில் அனைத்து மாந்தரும் ஒரே இனத்தவர் எனக்கண்டறிந்தனர். எனவே மனித இனத்தை வகைப்படுத்தி பார்க்கும் போக்கு தற்போது இல்லை.

## இதனையும் காண்க
* மங்கோலாய்டுகள் 
* காகசாய்டுகள்
* நீக்ராய்டுகள் 
* ஆஸ்டிரலாய்டுகள்
## மேற்சான்றுகள்

பகுப்பு:சமூக அமைப்பு
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:மானிடவியல்
பகுப்பு:இனங்கள்
ராஜ்நந்தகாவுன்

**ராஜ்நந்துகாவுன்** என்னும் ஊர், இந்திய மாநிலமான சத்தீஸ்கரில் உள்ள ராஜ்நந்துகாவுன் மாவட்டத்தில் உள்ளது.இங்கு 163,122 மக்கள் வசிக்கின்றனர். இதுவே இந்த மாவட்டத்தின் தலைநகராகும்.

## போக்குவரத்து

## சான்றுகள்

## இணைப்புகள்
*  மாவட்ட அரசின் இணையத்தளம்

பகுப்பு:ராஜ்நாந்துகாவ் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பம்பலேஸ்வரி தேவி கோயில்

அருள்மிகு பம்பலேஸ்வரி தேவி கோயில், இந்திய மாநிலமான சத்தீஸ்கரிலுள்ள ராஜ்நாந்துகாவ் மாவட்டத்தில் அமைந்துள்ள டோங்கர்கட்டில் உள்ளது. இந்த கோயில் மலையுச்சியில் அமைந்துள்ளது. தசரா திருவிழாவின்போது ஆயிரக்கணக்கான மக்கள் வந்துசெல்கின்றனர்.

## சென்றடைவது
இது மாநிலத் தலைநகரான ராய்ப்பூரில் இருந்து 107 கி.மீ தொலைவில் உள்ளது. மாவட்டத் தலைநகரான ராஜ்நந்துகாவில் இருந்து 40 கி.மீ தொலைவில் உள்ளன. இவ்விரு நகரங்களில் இருந்தும் வந்து செல்வதற்கு பேருந்துகள் இயக்கப்படுகின்றன. டோங்கர்கட்டில் தொடர்வண்டி நிலையம் உள்ளது.

## சான்றுகள்

பகுப்பு:ராஜ்நாந்துகாவ் மாவட்டம்
பகுப்பு:சத்தீசுகரில் உள்ள இந்துக் கோயில்கள்
விக்டோரியா பார்க், பாவ்நகர்

:இதே பெயரிலுள்ள பிற இடங்களைப் பற்றி அறிய விக்டோரியா பார்க் என்ற பக்கத்தைப் பார்க்கவும்.

விக்டோரியா பார்க் (Victoria Park, Bhavnagar) என்னும் சுற்றுலாத் தலம், இந்திய மாநிலமான குஜராத்திலுள்ள பாவ்நகரில் உள்ளது. இது இந்திய அரசின் கட்டுப்பாட்டில் உள்ள காட்டுப் பகுதியாகும். இது 500 ஏக்கர் பரப்பளவில் அமைந்துள்ளது. இந்தப் பூங்கா எல்லா நாட்களிலும் திறந்திருக்கும். இங்கு விற்கும் செடிகளை பார்வையாளர்கள் வாங்கிச் செல்லலாம்.

## உயிரினங்கள்
இங்கு அரிய வகை செடிகளையும், விலங்குகளையும் காண முடியும். இங்கு வரும் சுற்றுலாப் பயணிகள் அருகிலுள்ள கவுரிசங்கர் ஏரியில் இருந்து காட்டுப் பகுதிகளை கண்டு களிக்கலாம். இங்கு நரிகளையும், மான்களையும், கழுதைப்புலிகளையும் காணலாம். பறவை விரும்பிகள் கவுரிசங்கர் ஏரியில் நீர்ப்பறவைகளை காணலாம்.

## போக்குவரத்து
பாவ்நகர் பேருந்து நிறுத்தத்தில் இருந்து அடிக்கடி பேருந்துகள் வந்து செல்கின்றன. நகரத்தின் மற்ற பகுதிகளில் இயங்கும் தனியார் ஆட்டோக்களும் இங்கு வந்து செல்கின்றன.

## தங்குமிடம்
பூங்காவுக்கு அருகிலேயே சில தங்கும் விடுதிகள் உள்ளன.

## இணையத்தளம்
*குஜராத்தில் சுற்றுலா

## சான்றுகள்

பகுப்பு:பாவ்நகர் மாவட்டம்
பகுப்பு:இந்தியச் சுற்றுலாத் தலங்கள்
பகுப்பு:குசராத்தில் சுற்றுலாத்துறை
எயார் கனடா விமானம் 624

**எயார் கனடா வானூர்தி 624** *(Air Canada Flight 624)* *(AC624/ACA6)* இரக உள்நாட்டு பயணிகள் வானூர்தி, 2015 மார்ச்சு 29 ஆம் திகதி, உள்ளூர் காலப்படி (03:43 UTC), கனடாவின் ஹாலிஃபாக்ஸ் சர்வதேச வானூர்தி தளத்தில்  தரையிறக்க முற்பட்டபோது கடும் பனிப்பொழிவும் மற்றும் குறுகிய ஓடுபாதையின் காரணமாக நிலைநிறுத்த இயலாமையால் விபத்துக்குள்ளானது.

இவ்விபத்தில் உயிராபத்து ஏதுமில்லை என்றபோதிலும், 23 நபர்கள் காயமடைந்து மருத்துவ உதவி பெற்று சென்றனர். எயார் கனடா விமானம் 624 விபத்தின்போது 133 பயணிகளும் வானோடிகள் உள்பட 5 சேவைபணியாளர்கள் அதிர்ஷ்டவசமாக (138 அனைவரும்) உயிர் தப்பினர். இருப்பினும் இந்த விபத்தின் காரணமாக  ஓடுபாதை பெரும் சேதமடைந்தமையால் மின்னிணைப்புகள் பழுதடைந்து சிறிதுகாலம் விமானநிலையச் சேவை தடைபட்டிருந்தது.

## சான்றாதாரங்கள்

## உப இணைப்புகள்
* [ கனடாவில் பயணிகள் விமானம் விபத்து: அதிஷ்டவசமாக உயிர் தப்பிய 137 பயணிகள். (காணொளி இணைப்பு)    ஞாயிற்றுக்கிழமை, 29 மார்ச் 2015, 12:25.10 பி.ப GMT 
*  ஏர் கனடா விமான விபத்து, 23 பேர் காயம்!
* பத்தின் பின்னர் முழுமையான செயற்பாட்டில் ஹலிவெக்ஸ் விமான நிலைய ஓடுபாதை ஏப்ரல் 24, 2015

பகுப்பு:2015 இல் வானூர்தி விபத்துகளும் நிகழ்வுகளும்
கதிரியக்கத் தொகுப்பு வினை

**கதிரியக்கத் தொகுப்பு வினை** *(Radiosynthesis)* என்பது  கதிரியக்கச் சேர்மங்கள்  தயாரிக்க உதவும் ஒரு முழுமையானதானியங்குத் தொகுப்பு முறையாகும். கதிரியக்கத் தொகுப்பு வினையானது பல்வேறு அணுக்கரு இடைமுக அமைப்புகளால் செயற்படுத்தப்படுகிறது. பொதுவாக இவ்வமைப்புகள் ஈய கவசங்களால் பாதுகாக்கப்பட்டு பகுதி தன்னிச்சையாக கணினி மூலம் கட்டுப்படுத்தப்படுகின்றன. தயாரிப்பு மற்றும் தொகுப்புச் செயல்முறை வகையை சார்ந்து இடைமுக அமைப்புகள் வேறுபடுகின்றன. இதன் விளைவாக தொகுப்பு நிலைகளுக்கு ஏற்ப வெவ்வேறு இடைமுக அமைப்புகள் பயன்படுத்தப்படுகின்றன. சில சந்தர்ப்பங்களில், ஒவ்வாத்தன்மை அல்லது இடைமுக அமைப்பு இல்லாமை போன்ற காரணங்களால் கதிரியக்கச் சேர்மத்தின் உற்பத்தியை மேம்படுத்த சில தொகுப்பு நிலைகள் கைமுறையாக செய்யப்படுகின்றன.

கதிரியக்கத் தொகுப்பு வினையானது பின்வரும் அணுக்கரு இடைமுக அமைப்புகளை உட்கூறுகளாகக் கொண்டிருக்கிறது.

*நீர்த்தேக்கம்: வினைபடு பொருள்களை சேமித்து வைக்கப் பயன்படுகிறது.
*குழாய்கள் : அனைத்து உட்கூறுகளையும் ஒன்றாக இணைக்க உதவும்.
*அடைப்பிதழ் : திரவங்களின் பாய்மத்தைக் கட்டுப்படுத்த உதவுகிறது.
*அணு உலை : வினைகள் நிகழும் இடம்
*வெப்பநிலை மற்றும் கதிரியக்கம் உணரி: வெப்பநிலை மற்றும் கதிரியக்கத்தை உணர்ந்து கட்டுப்படுத்த உதவும்.
*உயர் செயல்பாட்டுத் திரவ நிறச்சாரல் பிரிகை: விளைபொருளை தூய்மையாக்கப் பயன்படும்.

இவை தவிர கலக்கிகள், வடிகட்டிகள், புட்டிகள், இனங்காட்டிகள் போன்ற வேறு சில கருவிகளும் தயாரிப்பு மற்றும் நிலைக்கு ஏற்ப பயன்படுத்தப்படுகின்றன.
 
ஒவ்வொரு தொகுப்புக்கு முன்னரும் இடைமுக அமைப்புகள் நன்கு கழுவப்பட்டு பயன்படுத்தப்பட வேண்டும். கதிரியக்க உட்கருக்களின் அரை வாழ்வுக்காலம் காரணமாக தொகுப்புகளுக்கு இடையில் சிறிதளவு இடைவெளி அவசியமாகத் தேவைப்படுகிறது. படம் ஒர் இடைமுக அமைப்பின் மாதிரி வடிவம் ஆகும்.

கதிரியக்கத் தொகுப்பு வினைகள் பெரும்பாலும் சுழற்சியலைவி அல்லது கதிரியக்க அணுக்கரு மின்னியற்றிகளுடன் இணைத்துப் பயன்படுத்தப்படுவது வழக்கமாகும்.

## மேற்கோள்கள்

பகுப்பு:வேதியியல் தொகுப்புகள்
பகுப்பு:வேதித் தொகுப்புமுறைகள்
டோங்கர்கட்

**டோங்கர்கட்** என்னும் நகரம், இந்திய மாநிலமான சத்தீஸ்கரில் உள்ள ராஜ்நந்துகாவ் மாவட்டத்தில் உள்ளது. இங்குள்ள பம்பலேஸ்வரி தேவி கோயில் புகழ்மிக்க கோயிலாகும்.

## போக்குவரத்து

## சுற்றுலா

## படங்கள்

file:Pond-bimbleswari.JPG |கோயில் குளம்
file:Devi bimbleswari.JPG |பம்பலேஸ்வரி தேவி
file:Garden pragyagiri.JPG |பிரயாக்யாகிரி தோட்டம்


## சான்றுகள்

பகுப்பு:ராஜ்நாந்துகாவ் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
திபெத்தியப் பேரரசு

**திபெத்தியப் பேரரசு** (Tibetan Empire)  கி. பி 618 முதல் 842 முடிய, லாசாவை தலைநகராகக் கொண்டு, நான்கு பேரரசர்களால், திபெத்திய பீடபூமி மற்றும் கிழக்காசியா,  மத்திய ஆசியா, தெற்காசியாவின் பகுதிகளையும் ஆளப்பட்டது.

## திபெத்திய பேரரசர்கள்
# சோங்சான் காம்போ  618 – 650
# திரைசங் தெச்சென் 756 – 797
# ரால்பாசன்  815 – 838
# லங்தர்மா  838 – 842

## வீழ்ச்சி
பேரரசர் லங்தர்மாவின் இறப்புக்குப் பின் உண்டான வாரிசுரிமைப் போராலும்,  மக்கள் கிளர்ச்சியால் திபெத்திய பேரரசு  வீழ்ச்சியடைந்தது. உள்ளூர் படைத்தலைவர்கள் திபெத்திய அரசை பங்கீட்டுக் கொண்டனர்.

## இதனையும் காண்க
* நேபாள திபெத்தியப் போர்

## மேற்கோள்கள்

* Beckwith, Christopher I. *The Tibetan Empire in Central Asia: A History of the Struggle for Great Power among Tibetans, Turks, Arabs, and Chinese during the Early Middle Ages*' (1987) Princeton University Press. 
* Lee, Don Y. *The History of Early Relations between China and Tibet: From Chiu t'ang-shu, a documentary survey* (1981) Eastern Press, Bloomington, Indiana. 
* Pelliot, Paul. *Histoire ancienne du Tibet* (1961) Librairie d'Amérique et d'orient, Paris
* Powers, John. *History as Propaganda: Tibetan Exiles versus the People's Republic of China* (2004) Oxford University Press. 
* Schaik, Sam van. Galambos, Imre. *Manuscripts and Travellers: The Sino-Tibetan Documents of a Tenth-Century Buddhist Pilgrim* (2011) Walter de Gruyter 
* Stein, Rolf Alfred. *Tibetan Civilization* (1972) Stanford University Press. 
* Zuiho Yamaguchi (1996) “The Fiction of King Dar-ma’s persecution of Buddhism” *De Dunhuang au Japon: Etudes chinoises et bouddhiques offertes à Michel Soymié*. Genève : Librarie Droz S.A.
* Nie Hongyin 西夏文献中的吐蕃

## வெளி இணைப்புகள்
* "The Early History of Tibet. From Chinese Sources" S. W. Bushell, *The Journal of the Royal Asiatic Society of Great Britain and Ireland*, New Series, Vol. 12, No. 4 (Oct., 1880), pp.&nbsp;435–541, Royal Asiatic Society of Great Britain and Ireland

பகுப்பு:சம்மு காசுமீரின் வரலாறு
பகுப்பு:முன்னாள் பேரரசுகள்
*
பன்னாலை

**பன்னாலை**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அடங்கியுள்ள ஒரு ஊர். இது வல்லை-தெல்லிப்பழை-அராலி வீதிக்கு வடக்கில், தெல்லிப்பழைச் சந்தியில் இருந்து ஏறத்தாழ 2.5 கி.மீ. தொலைவில் அமைந்துள்ளது. யாழ்ப்பாணத்தில் இருந்து இதன் தூரம் ஏறத்தாழ 19 கி.மீ. ஆகும். பன்னாலையைச் சுற்றி வித்தகபுரம், அளவெட்டி, துர்க்காபுரம், இளவாலை, தந்தை செல்வாபுரம் ஆகிய ஊர்கள் உள்ளன.

## பாடசாலைகள்
இவ்வூரில் பன்னாலை சேர் கனகசபை வித்தியாலயம் என்னும் பாடசாலை ஒன்று உள்ளது.

## ஆலயங்கள்
இவற்றுள் சில:
* வரத்தலம் கற்பக விநாயகர் ஆலயம்
* பன்னாலை சிவபூதவராயர் ஆலயம்
* பன்னாலை திருஷீச்சரம் பாலசுப்பிரமணியர் தேவஸ்தானம்
* பன்னாலை மயிலையம்பதி ஞானவைரவர் ஆலயம்
* பன்னாலை வல்லுவத்தை வைரவர் கோவில்
* பன்னாலை புதுப்பிள்ளையார் ஆலயம்

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மார்கரெட் கொங்கே

**மார்கரெட் கொங்கே** (Margaret Conkey) (பிறப்பு 1943) ஒரு தொல்லியலாளர்.

## வாழ்க்கை

கொங்கே 1965இல் மவுண்ட் ஓல்யோக் கல்லூரியில் பட்டம் பெற்றார். இவர் கலிபோர்னியா பல்கலைக்கழகம், பெர்கேலியில் மாந்தரினவியல் (Anthropology) பேராசிரியராகப் பணிபுரிந்தார். அப்போது இவர்  அப்பல்கலைக்கழகத்தின் தொல்லியல் ஆய்வு இறுவன இயக்குநராகவும்  மாந்தரினவியல் கட்டிலின் 1960க்கான தகைமைப் பேராசிரியராகவும் இருந்தார். அங்கு அவரது ஆய்வு, பிரெஞ்சு பைரெனீசுகள் பற்றியதாக அமைந்தது. இவர் பின்னைப் பழங்கற்காலக் கற்கருவிப் பரவலைப் பற்றி விரிவாக ஆய்வு செய்தார்.

இவர் தொல்லியலில் முதன்முதலாகப் பெண்ணியக் கோட்பாட்டைப் பயன்படுத்தினார். எனவே இவர் பெண்ணியத் தொல்லியல்,  பாலினத் தொல்லியல் ஆகிய தொல்லியலின் துணைப்புலங்களின் முன்னோடியாவார். இவரது அண்மை ஆய்வு 40,000-15,000 இடைப்பட்ட தெற்கு பிரான்சு பழங்கற்காலக் கலை விளக்கப் பகுப்பாய்வு ஆகும் இவர் குகையோவியங்கள் ஆண்களின் நடைமுறையாக இருந்தது என்பதையும் அது ஒரு பரிவு மந்திரப்பணி என்பதையும் இப்போது இவர் கேள்விக்குள்ளாக்கியுள்ளார்.

பேராசிரியர் கொங்கே 2009இல் அமெரிக்கத் தொல்லியல் கழகத்தின் தலைவரானார்.

## மேற்கோள்கள்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:அமெரிக்கத் தொல்லியலாளர்கள்
பகுப்பு:பெண் தொல்லியலாளர்கள்
பகுப்பு:அமெரிக்கப் பெண் அறிவியலாளர்கள்
இரண்டாம் பானிபட் போர்

**இரண்டாம் பானிபட் போர்** (Second Battle of Panipat) வட இந்தியாவை ஆண்ட  தில்லி பேரரசர் ஹெமுவின் படைகளுக்கும், அக்பரின் போர்ப்படைகளுக்கும் இடையே, 5 நவம்பர் 1556இல் பானிபட் என்ற இடத்தில் போர் நடைபெற்றது போரில் அக்பர் வென்றார்.

## பின்னணி

24 சனவரி 1556இல் மொகலாய அரசர் உமாயூன் இறந்த போது, அவரின் மகன் அக்பருக்கு வயது 13. அப்போது மொகலாயர் அரசு காபூல், காந்தகார் மற்றும் பஞ்சாப் மற்றும் தில்லியின் சில பகுதிகளை மட்டுமே கொண்டிருந்தது. 14 பிப்ரவரி 1556இல்  அக்பர் தனது காப்பாளரும் மாமனுமாகிய பைராம் கானுடன் பஞ்சாபில் காலநௌர் பகுதியில் இருந்தார்.

ஹெமு என்பவர், ஆப்கானிய தில்லி ஆட்சியாளர் அடில் ஷாவின் தலைமை அமைச்சராகவும், தலைமைப் படைத்தலைவராகவும் இருந்தவர். ஹெமு என்ற ஹேமசந்திர விக்கிரமாதித்தன் கி. பி 1556இல், தில்லிப் போரில் அக்பரை வென்று தில்லி அரியணை ஏறினார்.

## போர்
பானிபட் என்ற இடத்தில் 5 நவம்பர் 1556 அன்று  மொகலாயரின் 10,000 தரைப்படைகள், ஹெமுவின்   30,000 தரைப்படையினருடன் போரிட்டது.  ஹெமுவின் யானைப் படைகள் மொகலாயர் படைகளைத் தாக்கியது. ஒரு மொகலாய வீரனின் வில்லில் புறப்பட்ட அம்பு ஹெமுவின் ஒரு கண்னைத் தாக்கியதால் சுய நினைவை இழந்தார்.
சுய நினைவை இழந்த ஹெமுவைப் பிடித்து அக்பரின் கூடாரத்திற்கு கொண்டு சென்றனர். பைராம் கான் ஹெமுவின் தலையைத் துண்டித்தார்.

## போருக்குப் பின்

ஹெமுவின் 120 போர் யானைகளை அக்பரின் படை கைப்பற்றியது. அக்பர் ஆக்ராவையும் தில்லியையும் அதிக எதிர்ப்பின்றி கைப்பற்றி, தில்லி அரியணையில் அமர்ந்தார். மீண்டும் மொகலாயர் பேரரசு தில்லியை ஆளத் துவங்கியது.

## மேலும் காண்க
* முதலாம் பானிபட் போர் 
* மூன்றாம் பானிபட் போர்

## மேற்கோள்கள்

## வெளி இணைப்புகள்

பகுப்பு:16-ம் நூற்றாண்டுப் போர்கள்
பகுப்பு:அரியானாவின் வரலாறு
*
மவுரீன் இராய்மோ

** மவுரீன் இ. இராய்மோ** (Maureen E. Raymo) ஓர் அமெரிக்கத் தொல் புவி தட்பவெப்ப நிலையியலாளரும் கடல்சார் புவியியலாளரும் ஆவார்.

## வாழ்க்கைப்பணி
**மவுரீன் இராய்மோ**  ஓர் இலாமண்ட் ஆய்வுப் பேராசிரியர். இவர் கொலம்பியா பல்கலைக்கழகத்தின் இலாமண்ட்-டெகெர்டி புவிக் காணகத்தில் இயக்குநராக இருந்தார்.மேலும், அமெரிக்க புவி இயற்பியல் ஒன்றியத்திலும் அறிவியல் வளர்ச்சிக்கான அமெரிக்க்க் கழகத்திலும் ஆய்வுறுப்பினர் ஆவார்.  ராய்மோ அறிவ்யல் பணிகளுக்காகப் பல பரிசுகலைப் பெற்றுள்ளார். இவர் 2014இல் வொல்லாசுட்டன் பதக்கத்தைப் பெற்ற முதல் பெண்மணியும் ஆவார். இது இலண்டன் புவி இயற்பியல் கழகம் தரும் மிக உயர்ந்த விருதாகும். பிறகு 2014இல் இவர் புவி வேதியியல், புவியியல், புவி இயற்பியல் அறிவைப் பயன்படுத்தித் தொல் காலநிலையியலில் பெருஞ்சிக்கல்களைத் தீர்த்ததற்காக ஐரோப்பியப் புவி அறியல் புலங்கள் ஒன்றியம்இவருக்கு மிலூதின் மிலங்கோவிச் பதக்கத்தை அளித்தது. In 2002, she was included by the illustrated magazine *[[Discover (இதழ்)|Discover]]* அதன் 2002ஆம் ஆண்டு நவம்பர்மாதப் பதிப்பில் 40 மீலியன் ஆண்டு காலநிலை மாற்றத்தை ஆய்வு செய்ததற்காக இவரை 50 அரிய பெண் அறிவிய்லாளர் பட்டியலில் சேர்த்துப் பாராட்டியது  வொல்லாசுட்டன் பதக்கத்துக்காக இவரைப் பரிந்துரைத்த பேராசிரியர் ஜேம்சு சுகோர்சு ". கடந்த 30 ஆண்டுகளில் மிகப்பெருந் தாக்கம் விளைவித்தவர்களில் ஒருவர் என்றும் ..மிகமேல்நிலைக்கு உயர விரும்பும் பெண் ஆளுமைகளுக்குச் சிறந்த முற்காட்டுப் பங்களிப்பாளர் என்றும் புகழ்ந்துள்ளார்".

இராய்மோ *மேலெழுச்சி வானிலைச் சிதர்வுக் கருதுகோளை* வில்லியம் ருடிமன், பிலிப்பு ஃபுரோலிச்  ஆகிய இருவருடன் இணைந்து உருவாக்கியதற்காகப் பெயர்பெற்றவர். இந்தக் கருதுகோளின்படி, திபெத்திய சமவெளி போன்ற கண்ட்த் திட்டு மேலெழுச்சி மேர்பரப்புக் குளிர்ச்சியை உருவக்குகிரது.. மலைத்தொடர்கள் உருவாகும்போது மேற்பரப்பில் உள்ள பல கனிமங்கள் வளிமண்டலக் காற்றில் உள்ள கரியமில வளிமத்துடன் வினைபுரிந்து இந்நிகழ்வில் வேதிச் சிதர்வு ஏற்பட்டு வளிமண்டலத்தில் இருந்து  கரிம ஓர்வளிமம் CO2 நீக்கப்படுகிறது. இதனால் தரைமட்ட வெப்பநிலை குறைகிறது. இவரும் இவரது குழுவினரும் முதலில் ஆழ்கடல் படிவுகளில் உள்ள சுட்டிரான்சியம் ஓரகத் தனிம விகிதங்களை அளந்து மேலெழுச்சி வானிலைச் சிதர்வுக் கருதுகோளை நிறுவ முயன்றனர். ஆனால் விரைவில் கடலடி சுட்டிரான்சியம் நிலவலில் உள்ள ஐய நிலைகளை உணரலாயினர்.  இருபது ஆண்டுகட்குப் பிறகும் இன்னமும் இந்தக் கருதுகோள் ஆய்விலும் தொடர்ந்த விவாத்த்திலும் உள்ளது.

இவர் பலதுறைப் பயன்பாட்டு ஆய்வுக்காகவும் பெயர்பெற்றவர்.

இராய்மோவின் நடப்பு ஆய்வுத் திட்டங்களை  http://moraymo.us/projects/ எனும் இணையத்தளத்தில் பார்க்கலாம்.

.

## மேற்கோள்கள்

## வெளி இணைப்புகள்
* Internet site Maureen Raymo

பகுப்பு:அமெரிக்க நிலவியலாளர்கள்
பகுப்பு:வாழும் மக்கள்
பகுப்பு:அமெரிக்கப் பெண் அறிவியலாளர்கள்
கார உப்பு

**கார உப்புகள்** *(Alkali salts or basic salts)* என்பவை ஒரு வலிமையான காரம் மற்றும் பலவீனமான அமிலம் ஈடுபடும் நடுநிலையாக்கல் வினையில் உருவாகும் உப்புகள் ஆகும்.

சிலவகை உப்புகள் நடுநிலையாக இருப்பது போல் அல்லாமல் கார உப்புகள் அவற்றின் பெயருக்கு ஏற்பவே காரங்களாகச் செயல்படுகின்றன. பலவீனமான அமிலத்தில் இருந்து கிடைக்கும் இணைக்காரம் நீராற்பகுப்பு அடைந்து காரக்கரைசலாக மாறுவதால் இச்சேர்மங்கள் காரத்தன்மையைப் பெறுகின்றன. உதாரணமாக சோடியம் கார்பனேட்டில், கார்பானிக் அமிலத்திலிருந்து கிடைக்கும் கார்பனேட்டு நீராற்பகுப்பு அடைந்து ஒரு காரக் கரைசலாக மாறுகிறது.  ஐதரோகுளோரிக் அமிலத்திலிருந்து கிடைக்கும் குளோரைடு உப்பான சோடியம் குளோரைடு நீராற்பகுப்பு அடைவதில்லை. அதனால் இவ்வுப்பு ஒரு கார உப்பாக இல்லை.

கார உப்புக்கும் காரத்திற்கும் உள்ள வேறுபாடு என்னவெனில், காரம் என்பது கார உலோகங்கள் அல்லது காரமண் உலோகங்களின் கரையக்கூடிய ஐதராக்சைடு உப்புகள் ஆகும். ஆனால் கார உப்புகள் என்பவை, எந்த உப்பு நீராற்பகுப்பு அடைந்து காரக்கரைசலைக் கொடுக்கிறதோ அவ்வுப்பு காரவுப்பு எனப்படுகிறது. பொதுவாக ஐதராக்சைடு சேர்மங்கள் உப்புகள் என்று அழைக்கப்படுவதில்லை.
ஐதராக்சைடு அயனி மற்றும் பிற அயனிகளைக் கொண்டிருக்கும் சேர்மங்களையும் காரவுப்புகள் எனலாம். உதாரணம் வெள்ளை ஈயம். இது கார உப்பு அல்லது ஈய கார்பனேட்டு ஐதராக்சைடு என அழைக்கப்படுகிறது.

கரையாத இக்கார உப்புகள் வீழ்படிவாக்கல் வினைகளின் மூலமாகத் தயாரிக்கப்படுகின்றன.

உதாரணங்கள்:

சோடியம் கார்பனேட்டு

சோடியம் அசிட்டேட்டு

பொட்டாசியம் சயனைடு

சோடியம் சல்பைடு

கார உப்புகள் பெரும்பாலும் பாத்திரம்கழுவி சலவைக்காரத் தூளின் பகுதிப்பொருளாகக் காணப்படுகின்றன.

உதாரணங்கள்:

கார மெட்டா சிலிக்கேட்டுகள்

காரவுலோக ஐதராக்சைடுகள்

சோடியம் கார்பனேட்டு

சோடியம் பெர்கார்பனேட்டு

## மேற்கோள்கள்

## இவற்றையும் காண்க
*அமில உப்பு
*காரம்

பகுப்பு:வேதிச் சேர்மங்கள்
பகுப்பு:உப்புகள்
பெரிலியம் தெலூரைடு

**பெரிலியம் தெலூரைடு** *(Beryllium telluride)* என்பது BeTe  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரிலியம் மற்றும் தெலூரியம் சேர்ந்து அணிக்கோவை மாறிலி மதிப்பு 0.5615 நானோ மீட்டர் அளவுடைய படிகத் திண்மமாக இது காணப்படுகிறது. சுமார் 3 எலக்ட்ரான் வோல்ட் ஆற்றல் இடைவெளியுள்ள குறைகடத்தியாகவும் இச்சேர்மம் காணப்படுகிறது. இதனுடைய நச்சு விளைவு தெரியவில்லை என்றாலும் தண்ணீருடன் தொடர்பு கொள்ளும் போது நச்சுத் தன்மையுள்ள ஐதரசன் தெலூரைடு வெளியாகிறது.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:தெலூரைடுகள்
பகுப்பு:குறைக்கடத்திப் பொருட்கள்
கம்பிதைப்புக் கருவி

**பிணைப்பி** அல்லது 'கம்பிதைப்புக் கருவி' (ஆங்கிலத்தில்:stapler) ஒரு இயந்திர சாதனம் ஆகும். இது காகிதங்கள் அல்லது அதனைப் போன்ற ஒத்தப்பொருளை பிணைக்கப்பயன்படுகிறது. இது ஒரு மெல்லிய உலோக முள்ளை காகிதங்களின் வழியே உந்தித் தள்ளி அந்தமுள்ளின் முனைகள் மடிக்கப்படுவதால் காகிதங்களை பிணைக்கிறது. பிணைப்பி அரசுஅலுவலகங்கள், வணிகநிறுவனங்கள், வீடுகள் மற்றும் பள்ளிகளில் பரவலாக பயன்படுத்தப்படுகின்றன.

பிணைப்பி காகிதங்களை இணைக்க மட்டுமல்லாமல் அறுவை சிகிச்சை உபகரணங்களாகவும், அறுவை சிகிச்சைகளின் பொழுது காயங்களை மறைக்க திசுக்களை இணைக்கவும் பயன்படுகிறது.

பிணைப்பி இருவகைப்படும், 1. கைகளால் உபயோகப்படுத்துவது, 2. மின்சாரத்தால் உபயோகப்படுத்துவது. மின்சாரப் பிணைப்பியானது அதிக அளவிலான காகிதப் பக்கங்களை விரைவில் இணைக்கப் பயன்படுகிறது.

பொதுவாக கைகளால் இயக்கப்படும் *பிணைப்பி* 15 பக்கங்களை இணைக்கும் வகையிலிருக்கும்.

முதன் முதலாக பிணைப்பி, 18 ஆம் நூற்றாண்டில் பிரான்சு மன்னர் 15ஆம் லூயிஸ்க்கு செய்யப்பட்டது. 19 ஆம் நூற்றாண்டில் காகிதங்களின் பயன்பாடு அதிகரித்ததால் திறன்மிக்க பிணைப்பிகள் தேவைப்பட்டன.

## சான்றுகள்

பகுப்பு:கருவிகள்
பகுப்பு:அலுவலகப் பயன்பாட்டுப் பொருட்கள்
பகுப்பு:19-ஆம் நூற்றாண்டுக் கண்டுபிடிப்புகள்
கத்லீன் ஓவல்

**கத்லீன் ஓவல் (Kathleen Howell)**  பர்தூ பல்கலைக்கழகம் வான்கல, விண் கல இயக்கத் துறையில் பேராசிரியராக உள்ளார்.

இவர் 1984இல் குடியரசுத் தலைவர் இளம் புதுமைப்புனைவாளர் விருது வெள்ளை மாளிகையில் உரொனால்டு ரீகன் அவர்களிடம் பெற்றவர். இவருக்கு 2004இல் டிர்க் புரொவெர் விருதை  அமெரிக்க வான்கல இயக்கக் கழகம் தந்தது .

## ஆய்வுத் தாள்கள்

முப்பருமான பருவமுறை ஆலோ வட்டணைகள் (Three-Dimensional, Periodic, 'Halo' Orbits") https://avalon.caltech.edu/help/uploads/wiki/files/39/howell-1984.pdf 

## மேற்கோள்கள்


பகுப்பு:அமெரிக்கக் கல்வியாளர்கள்
பகுப்பு:வாழும் மக்கள்
பகுப்பு:இளம்புதுமைப் புனைவாளர்கள்
கால்சியம் பெர்மாங்கனேட்டு

**கால்சியம் பெர்மாங்கனேட்டு** *(Calcium permanganate)*  என்பது Ca(MnO4)2  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் உலோகம் மற்றும் இரண்டு பெர்மாங்கனேட்டு அயனிகள் சேர்ந்து இச்சேர்மம் உருவாகிறது. வலிமையான ஆக்சிசனேற்றியாகச் செயல்படும் இச்சேர்மம் காற்றில் எரியாது ஆனால் எரியும் பொருளின் எரிதலைத் தூண்டுகிறது, எரியும் பொருள் எரிந்து முடிந்தவுடன் இறுதியாக நிற்கும் கலவை வெடிக்க நேரிடலாம். எரியக்கூடிய நீர்மங்கள் கால்சியம் பெர்மாங்கனேட்டுடன் தொடர்பு கொள்ள நேர்ந்தால் உடனடியாக தீப்பிடிக்க நேரிடும். கந்தக அமிலத்துடன் தீப்பற்றலும் பென்சீன், கார்பன் டை சல்பைடு, இரு எத்தில் ஈதர், எத்தில் ஆல்ககால் பெட்ரோலியம் அல்லது இதர கரிமப் பொருட்களுடன் தொடர்பால் வெடித்தலும் நிகழும். இவ்வாறே அசிட்டிக் அமிலம் அல்லது அசிட்டிக் நீரிலியுடன் சேர்க்கப்படும் போது குளிரூட்டப்படாவிட்டால் வெடித்தல் ஏற்படும்.

பொட்டாசியம் பெர்மாங்கனேட்டுடன் கால்சியம் குளோரைடு அல்லது அலுமினியம் பெர்மாங்கனேட்டுடன் கால்சியம் ஆக்சைடு வினைபுரிவதால் கால்சியம் பெர்மாங்கனேட்டு உண்டாகிறது.

## பயன்கள்
பற்களின் வெண்மைக்கு உதவுவதாக நம்பப்படுகிறது.

## மேற்கோள்கள்

பகுப்பு:கால்சியம் சேர்மங்கள்
பகுப்பு:மாங்கனீசு சேர்மங்கள்
பகுப்பு:ஆக்சிசனேற்றிகள்
பகுப்பு:பெர்மாங்கனேட்டுகள்
பனிப்புலம்

**பனிப்புலம்** அல்லது **பணிப்புலம்** என்பது, இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவில் அடங்கியுள்ள ஓர் ஊர். இவ்வூர் சில்லாலை, மாதகல் ஆகிய ஊர்களை வடக்கு எல்லையாகவும்; வடலியடைப்பு, பண்டத்தரிப்பு, சில்லாலை என்னும் ஊர்களைக் கிழக்கு எல்லையாகவும்; பண்ணாகத்தைத் தெற்கு எல்லையாகவும்; சுழிபுரத்தையும், பறாளாயையும் மேற்கு எல்லையாகவும் கொண்ட ஒரு கிராம அலுவலகர் பிரிவு கிராம‍மாகும். இக்கிராம அலுவலர் பிரிவிற்குள் காலையடி, செருக்கற்புலம், செட்டியகுறிச்சி, சாந்தை எனும் ஊர்களும் அடங்கியுள்ளது.

## நிறுவனங்கள்
இங்கே முத்துமாரி அம்மன் கோயில், காலையடி ஞானவேலாயுதர் கோயில், சாந்தை சித்திவிநாயகர் கோயில், சம்புநாதீஸ்வரர் கோயில், கண்ணகி கோயில் என்பன உள்ளன. இவைதவிரப் பல்வேறு கடவுளருக்கான சிறிய கோயில்களையும் இங்கே காணலாம்.
இவ்வூரில் பண்ணாகம் வடக்கு (காலையடி) அமெரிக்க மிசன் தமிழ்க் கலவன் பாடசாலை, சாந்தை சிற்றம்பல வித்தியாலயம், சுழிபுரம் வடக்கு ஆறுமுக வித்தியாலயம் என்னும் பாடசாலைகள் உள்ளன.
பணிப்புலம் அம்பாள் சனசமூக நிலையம், பணிப்புலம் கிராம அபிவிருத்திச் சங்கம், காலையடி மறுமலர்ச்சி மன்றம் எனும் அமைப்புகள் அமைந்துள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

## வெளியிணைப்புகள்
* பணிப்புலம் மக்களும் வாழ்க்கை வரலாறும்  - பணிப்புலம் இணையத்தளம்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சான்டோஸ் கால்பந்துக் கழகம்

**சான்டோஸ் கால்பந்துக் கழகம்** (**Santos FC**), பொதுவாக **சான்டோஸ்** என அறியப்படுவது, பிரேசில் நாட்டைச் சேர்ந்த தொழில்முறை கால்பந்து அணியாகும்.  இது பிரேசிலின் சாவோ பாவுலோ மாநிலத்தைச் சேர்ந்த சான்டோஸ் நகரில் அமைந்துள்ளது.  சங்கக் கால்பந்து அணிக்காக முதன்மையாக அறியப்பட்டாலும், இக்கழகம் ஏனைய பல விளையாட்டுப் போட்டிகளிலும் ஈடுபடுகிறது.  இக்கால்பந்து அணி பாவுலிஸ்டா எனப்படும் "சாவோ பாவுலோ" மாநில முதன்மை கால்பந்துத் தொடரிலும், பிரேசிலின் முதன்மையான கூட்டிணைவுத் தொடரான "பிரேசிலியரோ"-விலும் இடம்பெற்று ஆடிவருகிறது.  பிரேசிலியரோ கூட்டிணைவுத் தொடரிலிருந்து தகுதி குறைப்பு செய்யப்படாத ஐந்து அணிகளில் இது ஒன்றாகும்; ஏனையவை, சாவோ பாவுலோ, ஃபிளெமெங்கோ, இன்டர்நேசியோனல் மற்றும் குருசெய்ரோ.

## வெளியிணைப்புகள்

;அதிகாரபூர்வ இணையத்தளங்கள் 
* சான்டோஸ் இணையத்தளம் 
*  யூட்யூபில் தொகுப்பு சான்டோஸ் கால்பந்துக் கழகம்

## மேற்கோள்கள்

பகுப்பு:காற்பந்தாட்டக் கழகங்கள்
குரோமைட்டு (சேர்மம்)

வேதியியலில் **குரோமைட்டு** *( chromite)* என்பது  CrO−2. எதிர்மின்னயனியைக் கொண்டுள்ள சேர்மங்களைக் குறிக்கும். நேரயனிகளுடன் இறுக்கமாகப் பிணைந்த நிலையில் காணப்படும் இவ்வெதிர் அயனி தனித்து இருப்பதில்லை. மிகவும் பரவலாக அறியப்பட்ட குரோமைட்டு இதே பெயரிலுள்ள FeCr2O4 என்ற மூலக்கூற்று வாய்ப்பாடு கொண்ட ஒரு கனிமம் ஆகும். இதைத்தவிர பல குரோமைட்டுகள் அறியப்படுகின்றன.

பெரும்பாலான குரோமைட்டுகளின் வாய்ப்பாடு  MCrO2 அல்லது MCr2O4,என்றே அமைகிறது. Cr(III) அயனியைக் கொண்டுள்ள பிற எதிர்மின்னயனிச் சேர்மங்களும் குரோமைட் என்ற வகைப்பாட்டுக்குள் இடம்பெறுகின்றன. உதாரணமாக, அறுசயனோகுரோமைட்டு மற்றும் அறு ஐதராக்சிகுரோமைட்டுகள் முறையே  [Cr(CN)6]3− மற்றும்  [Cr(OH)6]3−,எதிர்மின்னயனிகளால் ஆனவையாகும். ஐயுபிஏசி முறை பெயரிடும் திட்டத்தில் குரோமைட்டுகள் குரோமேட்டு(III) என்று வழங்கப்படுகின்றன இருப்பினும் இம்முறையிலான பெயர் அரிதாகவே பின்பற்றப்படுகிறது. 
 
குரோமியம்(III) ஆக்சைடுடன் உலோக ஆக்சைடுகள் வினைபுரிவதால் குரோமைட்டுகள் உருவாகின்றன:
:Cr2O3 + MgO   →   MgCr2O4.

குரோமைட்டுச் சேர்மங்களான FeCr2O4 போன்றவற்றை கோட்பாட்டு அளவிளான அமிலமான HCrO2 குரோமசு அமிலத்தில் இருந்து தருவிக்க இயலும். ஆனால் இவ்வினச்சேர்மம் தனித்து அறியப்படவில்லை.

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:தாண்டல் உலோக ஆக்சி எதிர்மின்னயனிகள்
முப்பிரிவு (கணிதம்)

கணிதத்தின் **முப்பிரிவு** அல்லது **முத்துமி** (இலங்கை வழக்கு) (*trichotomy*) விதிப்படி, ஒவ்வொரு மெய்யெண்ணும் நேர் எண்ணாகவோ அல்லது எதிர் எண்ணாகவோ அல்லது பூச்சியமாகவோ இருக்கும்.

 \forall x\in\mathbb{R},  x > 0, x  என்ற மூன்றில் ஏதாவது ஒன்று மட்டுமே உண்மையாக இருக்கும்.

மரபார்ந்த தருக்கத்தில், மெய்யெண்களின் சாதாரண ஒப்பீட்டிற்கு *முப்பிரிவு அடிகோள்* (*axiom of trichotomy*) உண்மையாக அமைவதால், அது முழு எண்களின் ஒப்பீட்டிற்கும், விகிதமுறு எண்களின் ஒப்பீட்டிற்கும் உண்மையாக அமையும்.

;ஈருறுப்பு உறவு
*X* கணத்தின் மீது வரையறுக்கப்பட்ட ஈருறுப்பு உறவு *R* க்கான முப்பிரிவு விதி:

:*X* இன் ஏதேனுமிரு உறுப்புகள் *x* , *y* எனில், 
  
   \ x R y , \ y R x , x = y ஆகிய மூன்றில் ஏதேனும் ஒன்று மட்டுமே உண்மையாகும்.

:\forall x, y \in X, \ x R y \lor y R x \lor x = y 

*முப்பிரிவு விதிக்குட்பட்ட உறவு எதிர்வு உறவாக இருக்க முடியாது.
*முப்பிரிவு விதிக்குட்பட்ட உறவு, கடப்பு உறவெனில் அது எதிர்சமச்சீர் உறவாகவும், சமச்சீரற்ற உறவாகவும் இருக்கும் (முப்பிரிவுக்குட்பட்ட உறவில் *xRy* , *yRx* இரண்டும் ஒரே சமயத்தில் உண்மையாக இருக்க முடியாது).
*முப்பிரிவானது, வரிசை உறவின் ஒரு பண்பாக அமையும்: 
:*X* கணத்தின் மீது வரையறுக்கப்பட்ட வரிசை உறவு    
:*X* கணத்தின் ஏதேனுமிரு உறுப்புகள் *x* , *y* 
 
 x , அல்லது  x> y ஆகிய மூன்றில் ஏதாவது ஒன்று மட்டுமே உண்மையாக இருக்கும்:

கணிதக் குறியீட்டில்:
:\forall x \in X \, \forall y \in X \, ( ( x 

வரிசை உறவை எதிர்வாகவும், கடப்பாகவும் கொண்டால்:
:\forall x \in X \, \forall y \in X \, ( (x 

## மேற்கோள்கள்

பகுப்பு:கணித உறவுகள்
குரோம் ஆரஞ்சு

**குரோம் ஆரஞ்சு** (*Chrome orange*) அல்லது **குரோம் சிவப்பு** (*chrome red*) என்பது ஈயம்(II) குரோமேட்டு மற்றும் ஈயம்(II) ஆக்சைடு  (மூலக்கூற்று வாய்ப்பாடுகள் முறையே, PbCrO4 மற்றும் PbO) சேர்மங்கள் இணைந்து உருவாகும் ஆரஞ்சு வண்ண நிறமியாகும். ஈயம்(II) சேர்மங்களை குரோமேட்டுடன் சேர்த்து காரக் கரைசலில் வீழ்படிவாக்குதல் மூலமாக குரோம் ஆரஞ்சு நிறமி தயாரிக்கப்படுகிறது. குரோம் மஞ்சள் உடன் லை எனப்படும் காரநீர் சேர்த்து சூடுபடுத்தியும் இதைத் தயாரிக்க முடியும். ஈயம் மற்றும் அறு இணைதிறன் குரோமியம் இரண்டையும் பெற்றிருப்பதால் குரோம் ஆரஞ்சு ஒரு நச்சுப்பொருளாகும்.  

முற்காலத்தில் சாயங்களில் நிறமியாக குரோம் ஆரஞ்சு பயன்படுத்தப்பட்டது. தற்பொழுது ஈயம் மற்றும் அதன் சேர்மங்களை சாயத்தில் இருந்து நீக்கும் திட்டத்தால் இதைப் பயன்படுத்துவது சட்டப்பூர்வமாகத் தடை செய்யப்பட்டுள்ளது.

## மேற்கோள்கள்

பகுப்பு:கனிமவேதியியல் நிறமிகள்
பகுப்பு:ஈயம்(II) சேர்மங்கள்
பகுப்பு:குரோமியம் சேர்மங்கள்
தாமிரபரணி இராச்சியம்

**தாமிரபரணி இராச்சியம்** அல்லது **தம்பபன்னி இராச்சியம்** என்பது இலங்கையினதும் இராசரட்டை இராச்சியத்தினதும் பண்டைய நிருவாக மையம் ஆகும். அது பொ.கா.மு. 543 இல் தற்கால இலங்கையின் முதலாவது சிங்களக் குடியேற்றத்துடன் ஆரம்பமாகி பொ.கா.மு. 505 வரை நிலவியது. தாமிரபரணியில் பண்டைய இந்தியாவிலிருந்து தன் பெற்றோரால் துரத்தியடிக்கப்பட்ட ஓர் இளவரசனான விஜயன் மட்டுமே அரசனாக இருந்தான்.

## பெயர்
தம்பபன்னி எனும் பெயர் *தாம்ரபரணி* அல்லது தாம்ரவர்ணி எனும் சமற்கிருதப் பெயரிலிருந்து ஏற்பட்டதாகும். இது விஜயனும் அவனது தோழர்களும் வந்திறங்கிய இடத்தில் அவர்கள் தொட்ட மண் செப்பு நிறத்தில் அல்லது வெண்கல நிறத்தில், அஃதாவது தாமிர நிறத்தில் காணப்பட்டதனாலாகும். இதனைத் தழுவியே தாமிரபரணி எனப் பெயரிடப்பட்டது.  இப்பெயரே கிரேக்க மொழியில் தப்ரபேன் என்றும் பாளி மொழியில்  தம்பபன்னி என்றும் குறிப்பிடப்படுகிறது.

## மேலும் பார்க்க
* இலங்கை வரலாறு
* இலங்கையின் ஆட்சியாளர்களின் பட்டியல்

## மேற்கோள்கள்

## வெளி இணைப்புகள்
* வரலாற்றுக் கண்ணோட்டத்தில் இலங்கையின் இடப் பெயர்கள் 
* பண்டைய யாழ்ப்பாணம், எம். சி. இராசநாயகம்
* விஜயனின் வருகை
* விஜயன் மன்னனும் (பொ.கா.மு. 543-504) அவனது பின்வந்தோரும்
* விஜய மன்னன் (இலங்கையின் முதலாவது அரசன்) (பொ.கா.மு. 550 – பொ.கா.மு. 512)
* பொ.கா.மு. 483 – இலங்கையில் ஆரியர் வருகை 
* இலங்கைக்கு விஜயனின் வருகை தற்செயலானதா? 
* முதலாவது சுதந்திரப் போர்

பகுப்பு:இலங்கை இராசதானிகள்
அசிட்டோனைடு

கரிம வேதியியலில் **அசிட்டோனைடு** *( acetonide)* என்பது ஒரு வேதி வினைக்குழு ஆகும். இவ்வினைக்குழுவானது டையாலுடன் கூடிய அசிட்டோனின் கீட்டாலால் ஆக்கப்பட்டுள்ளது.  சமபுரொப்பைலிடின் கீட்டால் என்பது வேதிமுறைப்படியான சரியான பெயராக இருக்கும் என்று கருதப்படுகிறது. 1,2 மற்றும் 1,3 டையால்களுக்குரிய பொதுவான பாதுகாப்புக் குழுவாக இக்குழு இருக்கிறது . நீர்த்த அமிலக் கரைசலால் நீராற்பகுப்பு செய்து இப்பாதுகாப்புக் குழுவை டையாலில் இருந்து நீக்க முடியும்.
  
புரணித்திரலனைய அசிட்டோணைடுகள் தோல் மருத்துவத்தில் மருந்தாகப் பயன்படுத்தப்படுகின்றன. ஏனெனில் அதீதக் கொழுப்பு விருப்பப் பண்பினால் இவை தோலில் நன்கு ஊடுருவும் எனக் கருதப்படுகிறது.

*புளுகுளோரோலோன் அசிட்டோனைடு
*புளுவோசினோலோன் அசிட்டோனைடு
*மூவமிசினோலோன் அசிட்டோனைடு

ஒரு பாதுகாப்புக் குழுவாக அசிட்டோனைடு பயன்படுகிறது என்பதற்கு உதாரணமாக, சிக்கலான கரிமத் தொகுப்புவினையான நிக்காலவ் டாக்சால் மொத்தத் தொகுப்பு என்ற வினையைக் கூறலாம். சர்க்கரை மற்றும் சர்க்கரை ஆல்ககால்களுக்கு இச்சேர்மம் சோல்கீட்டால் வடிவில் பொதுவானதொரு பாதுகாப்புக்குழுவாக இருக்கிறது.

## மேலும் காண்க
*அசிட்டோபீனைடு
*அக்ரோலீனைடு
*அமினோபென்சால்
*வளையபென்டனோனைடு
*பென்டனோனைடு

## மேற்கோள்கள்


பகுப்பு:பாதுகாப்புக் குழுக்கள்
பகுப்பு:வேதி வினைக்குழுக்கள்
காமரூப பேரரசு

**காமரூப பேரரசு** அல்லது **பிராக்ஜோதிஷ்புரம்** (Kāmarūpa or Pragjyotisha),  இந்தியாவின் வடகிழக்கில் தேவா பேரரசுக்குப் முன்னர் எழுச்சி கொண்ட  அசாமியப் பேரரசாகும். இப்பேரரசு 350 முதல் 1140 ஆண்டு முடிய மூன்று அரச குலங்கள், தற்கால குவகாத்தி, திஸ்பூர் மற்றும் *துர்ஜெயா*   ஆகிய நகரங்களை தலைநகராகக் கொண்டு ஆண்டனர்.
இப்பேரரசில் தற்கால அசாமின் பிரம்மபுத்திர சமவெளி,  பூடான், வங்காளம் மற்றும் பிகாரின் சில பகுதிகள் இருந்தன.

மகாபாரத காவியத்தில் *ஜோதிஷ்புரம்*  நகரத்தைப் பற்றியும், அதனை ஆண்ட மன்னர்களின் பெயர்கள் குறிப்பிடப்பட்டுள்ளது.

## பேரரசைக் குறித்த ஆதாரங்கள்
புவியியல் மற்றும் வரலாற்று அறிஞர் தாலமியின் குறிப்புகளில், இப்பேரரசின் மக்களை கிராதர்கள்  எனப்படும் மலைவாழ் மக்கள் எனக் குறிப்பிடுகிறார்.

அசோகரின் அலகாபாத் தூண்களில் காமரூபம் மற்றும் தேவா நாட்டை ஆண்ட மன்னர்களை **பிராத்யாந்த நிரிபதிகள்**   எனக் குறிப்பிட்டுள்ளது. 

## காமரூபம் பேரரசின் ஆட்சியாளர்கள்

### வர்மன் அரச குலத்தினர் 350–650
# புஷ்யவர்மன் 350 - 374  காமரூப பேரரசை நிறுவியவர்
#  சமுத்திர குப்தன் 374–398    
#  கல்யாணவர்மன் 422-446 தேவா பேரரசை வென்றவர்
# மகேந்திரவர்மன் 470-494
#  நாராயணவர்மன் 494–518
#  பூதிவர்மன் 518–542  அஸ்வமேதயாகம் செய்தவர்
# பாஸ்கர வர்மன் 542-566 - கி. பி 643இல் யுவான் சுவாங் பாஸ்கரவர்மனுடன், பிரயாகை எனப்படும் அலகாபாத்தில் நடந்த திருவிழாவில் ஹர்ஷவர்தனருடன் கலந்து கொண்டார். 
# ஸ்திதவர்மன் 566–590 தற்கால வங்காள தேசத்தை வென்றவர்.

### காமரூப [[மிலேச்ச அரசமரபு|மிலேச்ச குல]] அரசர்கள் 650–900
#  சாலஸ்தம்பா 655–670  காமரூப பேரரசின்  ஒரு பகுதிக்கு ஆளுனராக இருந்தவர்,
#  விஜயா என்ற விக்கிரஹஸ்தம்பா 
#  ஹர்சதேவா என்ற ஹர்சவர்மன்  (725-745)
#  இரண்டாம் பாலவர்மன் 
#  சலம்பன் 
#  ஹர்ஜாரவர்மன்  (815-832)
#  வனமால வர்மதேவன்
# ஜெயமாலன் என்ற வீரபாகு  (855-860)
#  மூன்றாம் பாலவர்மன்  (860-880)
#  தியாகசிம்மன் (890-900)

### காமரூப பால அரசமரபு ஆட்சியாளர்கள்

# பிரம்ம பாலன் (900-920)
# இரத்தின பாலன் (920-960)
# இந்திர பாலன் (960-990)
# கோபாலன் (990-1015)
# ஹர்சபாலன் (1015-1035)
# தர்மபாலன் (1035-1060)
# ஜெயபாலன் (1075-1100)
# திம்கியாதேவன் (1110–1126)

### மற்றவர்கள் 1123-1140

## அடிக்குறிப்புகள்

## மேற்கோள்கள்

*
*
*
*
*
*
* 
*
*
* 
*

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:அசாம் வரலாறு
வேலநாட்டி சோடர்கள்

**வெலநாட்டி சோடர்கள்** இவர்கள் கீழைச் சாளுக்கியர்களின் கீழ் போர் வீரர்கள் மற்றும் தளபதிகளாக பணியாற்றினர். பிறகு இவர்கள் தனி ஆட்சி செய்ய தொடங்கினார்கள். இவர்களில் கொங்கா என்பவர் இவ்வரசை தோற்றுவித்தார். தற்போதைய குண்டூர் மாவட்டப் பகுதிகள், வெலநாடு என அழைக்கப்பட்டது.

கிபி 1076 இலிருந்து கிபி 1216 வரைக்கும் அவர்களுக்குத் தொடர்ச்சியான வரலாறு இருக்கிறது. இவர்கள் குண்டூரை ஆண்டவர்கள். பின்னர் வேங்கியில் இருந்தனர். வெலநாட்டு சோழர்கள்  துர்ஜய குடும்பத்தினர் என பல கல்வெட்டுகள் மூலம் அறியலாம். அந்த காலகட்டத்தில் ஆண்ட ஏழு வெலநாட்டு மன்னர்களில் மூன்று பேர் ராஜேந்திர சோழன் என்ற பெயரை வைத்திருந்தனர். பிற்காலத்தில் பாண்டியர்களுக்கும் காகதீய மன்னர்களுக்கும் ஏற்பட்ட போர்களில் இவர்கள் மிகவும் அடிபட்டனர். முடிவில் காகதீயப் பேரரசில் இவர்கள் நாடு அடக்கப்பட்டுவிட்டது.

## ஜாயப நாயுடு
ஜாயபநாயுடு அல்லது ஜாயபசேனானி என்பவர் இடைக்காலத்தில் தற்போதைய ஆந்திராவில் உள்ள வாரங்கல் பகுதியை ஆட்சி செய்த காகதீய மன்னர் கணபதி தேவா அவர்களின் இராணுவ தளபதியாக இருந்தார். இவர் கம்மவார் இனத்தைச் சேர்ந்தவர். காகதீய பேரரசர் கணபதி தேவா (1241 CE) கைகளில் வெலநாட்டு சோடர்கள் தோல்வியை தழுவிய பின்னர் பல நாயக்க வீரர்கள் வாரங்கல்லுக்கு இடம் பெயர்வதற்கும் காகதீய இராணுவத்தில் சேர்வதற்கும் வழிவகுத்தது. ஜாயபநாயுடு கம்மநாட்டின் ஒரு வீரம் மிக்க தளபதி ஆவார்த. இவர்காகதீய யானைப்படையின் தளபதியாக நியமிக்கப்பட்டார். ஜெயபா நாயுடுவின் தங்கைகளான நாரம்மா பேரம்மா ஆகிய இருவரையும் காக்கத்திய பேரரசர் கணபதி தேவா திருமணம் செய்து கொண்டார்.

## சிங்க இலச்சனை
வேலநாட்டி சோடர்கள் தங்களின் குல அடையாளமாக சிங்க இலச்சினையை பயன்படுத்தினார்கள்.

## மேற்கோள்களும் குறிப்புகளும்

## மேற்கோள்கள்

பகுப்பு:இந்திய அரச மரபுகள்
பகுப்பு:சோழர்
தாம்பாளம்

**தாம்பாளம்** அல்லது **தட்டு**(ஆங்கிலத்தில்: Tray) என்பது ஒரு ஆழமற்ற தளம் ஆகும், இது பொருட்களை எடுத்துச் செல்வதற்குப் பயன்படுகிறது. இது தட்டுக்களை விட பெரியதாக இருக்கும். இது வெள்ளி, வெண்கலம், காகிதத்தாள், இரும்புத்தகடு, மரம், மெலமைன், மற்றும் வார்ப்படக்கூழ் உள்ளிட்ட ஏராளமான பொருட்களிலிருந்து தயாரிக்கப்படுகின்றன. விலைகளைப் பொறுத்து தாம்பாளத்தட்டுக்கள் ஏராளமான வகைப்படும், உணவுவிடுதிகளில் பயன்படுத்தப்படும் மெலமைன் அல்லது வார்ப்படக்கூழ்களினாலான தாம்பாளங்கள் விலை மலிவானதும், ஒருமுறைப் பயன்படுத்தகூடியதுமாகும். வீடுகளில் நடுத்தரவிலைகளில் கிடைக்கும் மரத்தட்டுக்கள், எவர்சில்வர், வெண்கலத் தாம்பாளங்கள் பயன்படுத்தப்படுகின்றன. விலையுயர்ந்த உணவுவிடுதிகளில் வெள்ளி மற்றும் வெண்கலத்தாலான தாம்பாளங்கள் பயன்படுத்தப்படுகின்றன.

தம்பாளங்கள் பொதுவாக தட்டையானது, பொருட்கள் நழுவுவதைத் தவிர்க்க இதன் விளிம்புகள் உயர்த்தப்பட்டிருக்கும். சிலத் தாம்பாளங்கள் கைப்பிடிகளுடனும், சிலவற்றின் அடிப்புறத்தில் சிறிய காற்பகுதிகளுடனும் தயாரிக்கப்படுகின்றது.

## வகைகள்

* **பரிசாரகர் தாம்பாளம்** இது கைப்பிடியுடனும் கால்மடிப்புடனும் செய்யப்பட்டிருக்கும், இது எளிதில் பானங்களை எடுத்துசெல்ல உதவுகிறது. 
* **சிற்றூண்டிச்சாலை தட்டு** சிற்றூண்டிகளில் உணவுப்பொருட்களை எடுத்துச்செல்ல பயன்படுகிறது. இது பொதுவாக நெகிழி அல்லது பைபர்கிளாஸ்களால் ஆனது. 
* ஒரு **குழித்தாம்பாளம்** (அ) **அறைத்தட்டு** சிறிய பிரிவுகளால் ஆக்கப்பட்டிருக்கும், இதனால் வெவ்வேறு உணவுவகைகள் எளிதில் கலப்பில்லாமல் இடம்பெறும்.
* **காகிதக்கூழ் வார்ப்பு தாம்பாளம்** துரித உணவுவிடுதிகள், குழம்பிவிடுதிகள், தியேட்டர்களில் வழங்கப்படுகிறது, இது எளிதில் அப்புறப்படுத்தக்கூடியது அல்லது மறுசுழற்சிக்குரியது ஆகும். இந்ததட்டு நான்கு ஒற்றைப்பயன் கிண்ணங்களை வைத்திருக்குமாறு வடிவமைக்கப்படுகிறது.
* **அறுவைசிகிச்சை தாம்பாளம்** அறுவைசிகிச்சை உபகரணங்களை எடுத்துச்செல்ல பயன்படுகிறது, இது துருவேறா எஃகுவினால் செவ்வக வடிவில் கிருமியழித்தலின் போது வெப்பத்தை தாங்கும்வண்ணமும் துருவேறாமலும் உருவாக்கப்படுகின்றது.
* **விதைத் தட்டு** விதைகளிலிருந்து காய்கறிகள், மலர்கள் மற்றும் பிறதாவரங்களை பெருக்குவதற்கு பயன்படுத்தப்படுகிறது. இது வெட்டிய செட்டிகளை எடுத்துசெல்லவும் பயன்படுத்தப்படுகிறது.  விதை உற்பத்திகளில் பயன்படும் தட்டுக்கள் விரிவாக்கப்பட்ட பல்தைரீன் அல்லது பாலித்தீன்களால் உருவாக்கப்படுகிறது. 
* **இருட்டறை தாம்பாளம்**, இது ஒளிப்படவியலில் பயன்படுகிறது.
* **பேக்கிங் தாம்பாளம்** கணப்பு அடுப்புகளில் பல்வேறு உணவுவகைகளை, இதன் மீதுவைத்து சமைக்கப் பயன்படுகிறது. இது உணவு  வகைகளை 'கணப்பு அடுகளின்' உட்புறமுள்ள வெப்பக்காற்றுக்கு ஆட்படுத்த உதவும் வேளையில், உருகும் கொழுப்பு மற்றும் நீர்மங்கள் கணப்பு அடுப்பின் தரையின் மீது விழுவதை தடுக்கிறது.

## தமிழர்களின் வாழ்வில் தாம்பாளம்
பண்டையகாலத்திலிருந்தே தமிழர்கள் கடவுள்வழிபாடு, திருமணம், சீர்வரிசை செய்தல் போன்ற சமயங்களில் பழங்கள், காய்கறிகள், சீர்பொருட்களை *தாம்பாளத்தின்* மீது வைத்து எடுத்துச்செல்லுதல் என்பது தொன்று தொட்டு வழக்கமாகும்.

## சான்றுகள்

பகுப்பு:அறைகலன்
சயனிமைடு

**சயனிமைடுகள்** *(Cyanimides)* என்பவை R1R2N-C N.என்ற அமைப்பில் ஒரு பொதுவான வேதி வினைக்குழுவைப் பகிர்ந்து கொள்ளும் வேதிச் சேர்மங்களின் குழுவைக் குறிக்கும். இக்குழுவை இரண்டாம் நிலை அமீனுடன் சேர்ந்த சயனோ பதிலியாகக் கருதலாம்.

## மேற்கோள்கள்

*  

பகுப்பு:வேதி வினைக்குழுக்கள்
1635

**1635** (**[[ரோம எண்ணுருக்கள்|MDCXXXV]]**) திங்கட்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 22 - பாரிசில் *[[பிரான்சிய அகாதமி]]* அமைக்கப்பட்டது.
* மே - பிரான்சு எசுப்பானியா மீது போரை அறிவித்தது.
* மே 30 - முப்பதாண்டுப் போர்: பிராகா உடன்பாடு எட்டப்பட்டது. செருமனியின் உள்நாட்டுப் போர் முடிவுக்கு வந்தது.
* சூலை 31 - இங்கிலாந்தில் அரச அஞ்சல் சேவை பொது மக்களின் பயன்பாட்டுக்கு வந்தது.
* குவாதலூப்பே, மர்தினிக்கு ஆகிய நாடுகளில் பிரான்சியர் குடியேறினர்.
* டொமினிக்கா பிரான்சின் ஆட்சியில் வந்தது.
* உதுமானியர் ஏமனில் இருந்து வெளியேற்றப்பட்டனர்.
* அமெரிக்காவின் மிகப் பழைய பாடசாலை பாஸ்டன் இலத்தீன் பாடசாலை அமைக்கப்பட்டது.
* கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல் எழுதப்பட்டது.

## பிறப்புகள்
* சூலை 18 - ராபர்ட் ஹூக், ஆங்கிலேய அறிவியலாளர் (இ. 1703)
* ஆகத்து 13 - ஸ்ரீதர வெங்கடேச அய்யாவாள், இந்திய ஆன்மிகவாதி (இ. 1720)

## இறப்புகள்
* கோவிந்த தீட்சிதர், நாயக்க மன்னர்களின் ஆலோசகர் (பி. 1515)

## மேற்கோள்கள்

## 1635 நாட்காட்டி
ஆல் (வேதியியல்)

**ஆல்** *(suffix –ol)* என்ற பின்னொட்டு –OH என்ற வேதி வினைக்குழுவை மூலக்கூற்று வாய்ப்பாட்டில் கொண்ட கரிமச் சேர்மங்களுக்குப் பெயரிட பயன்படுத்தப்படுகிறது. இப்பின்னொட்டு ஆல்ககால் என்ற சொல்லில் இருந்து பெறப்பட்டதாகும்.

## மேற்கோள்கள்
*

ஆல்
பகுப்பு:ஆல்ககால்கள்
இட்டர்பியம்(III) புளோரைடு

**இட்டர்பியம்(III) புளோரைடு** *( Ytterbium(III) fluoride)* என்பது YbF3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது இட்டர்பியம் முக்குளோரைடு என்றும் அழைக்கப்படுகிறது.

## மேற்கோள்கள்

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:இட்டெர்பியம்(III) சேர்மங்கள்
இட்ரியம்(III) பாசுபேட்டு

**இட்ரியம்(III) பாசுபேட்டு** *(Yttrium phosphate)* என்பது YPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது இட்ரியத்தின் பாசுபேட்டு உப்பு ஆகும். இயற்கையில் இச்சேர்மம் செனோடைம் என்ற கனிமமாகக் கிடைக்கிறது.
## மேற்கோள்கள்

பகுப்பு:பாசுபேட்டுகள்
பகுப்பு:இட்ரியம் சேர்மங்கள்
இட்ரியம்(III) ஆர்சனைடு

**இட்ரியம்(III) ஆர்சனைடு** *(Yttrium(III) arsenide)* என்பது YAs என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் கனசதுரப் படிக அமைப்பில் காணப்படுகிறது.

## மேற்கோள்கள்

## வெளி இணைப்புகள்

* 
* 
* 

பகுப்பு:இட்ரியம் சேர்மங்கள்
பகுப்பு:ஆர்சினைடுகள்
பகுப்பு:பாறை உப்பு படிகக் கட்டமைப்பு
ராஜமன்றி தொடருந்து நிலையம்

**ராஜமன்றி தொடருந்து நிலையம்** அல்லது **ராஜமுந்திரி தொடருந்து நிலையம்**, இந்திய மாநிலமான ஆந்திரப் பிரதேசத்தின் கிழக்கு கோதாவரி மாவட்டத்திலுள்ள ராஜமன்றியில் உள்ளது.

இந்திய அளவில் அதிகம் பேர் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.

## வண்டிகள்
இங்கு 22 விரைவுவண்டிகள் நின்று செல்கின்றன.

## மேலும் பார்க்க
* விஜயவாடா சந்திப்பு
* செகந்திராபாத் தொடருந்து நிலையம்

## சான்றுகள்

## இணைப்புகள்
* ராஜமுந்திரியில் நின்று செல்லும் வண்டிகள்

பகுப்பு:கிழக்கு கோதாவரி மாவட்டம்
பகுப்பு:ஆந்திரப் பிரதேசத் தொடருந்து நிலையங்கள்
பாண்டியன்-மனைவி (கம்பர் காலம்)

**கம்பர் காலப் பாண்டின் மனைவி** பாடியதாக இரண்டு பாடல்கள் பதிவில் உள்ளன. தன் கணவன் பாண்டியன் பரத்தையரோடு உறவுகொண்டிருந்ததைக் கண்டிக்கும் பாடல்களாக அவை உள்ளன. 
* வேண்டியபோதெல்லாம் இன்பம் விளைவிக்கும் கையால் என்னைத் தொடாதே. ஏதாவது சொல்லவேண்டும் என்றால் என்னுடைய முகத்தைப் பார்த்துத் தூரத்தே நின்றுகொண்டு சொல் என்கிறாள் பாண்டியனின் மனைவி.
* துணியால் முலையை மூடிக்கொண்டு கண்வலைக்குள் சிக்கவைப்பவர்கள் விலைமாதர். அவர்கள் சொல்லி உன்னை என்னிடம் அனுப்பிவைத்தார்களோ? ஆயின் அவர்களை அணைத்த பாவக்குறை தீரும்படிக் கங்கையாற்றில் நீராடிவிட்டு என்னிடம் வா என்கிறாள் அவள்.
## அடிக்குறிப்பு

பகுப்பு:தமிழ்ப் புலவர்கள்
பகுப்பு:12 ஆம் நூற்றாண்டுத் தமிழ் நூல்கள்
இட்ரியம்(III) புரோமைடு

**இட்ரியம்(III) புரோமைடு** *(Yttrium(III) bromide)* என்பது YBr3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இச்சேர்மம் முக்கோணப் படிக அமைப்பில் நீருறிஞ்சும் திறனுடன் காணப்படுகிறது. 
## மேற்கோள்கள்

 

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:இட்ரியம் சேர்மங்கள்
போட்டா போட்டி

**போட்டா போட்டி** 2011ஆவது ஆண்டில் யுவராஜ் தயாளன் இயக்கத்தில் வெளியான ஒரு இந்தியத் தமிழ் நகைச்சுவை திரைப்படமாகும். யுவராஜ் தயாளன் எழுத்து, இயக்கத்தில் உருவான முதல் திரைப்படமான இப்படத்தில், முன்னாள் இந்திய துடுப்பாட்ட வீரரான சடகோபன் ரமேஷ், உடன் ஹரிணி இணைந்து முக்கிய கதாப்பாத்திரத்திரங்களில் நடித்திருந்தனர். தொடக்கத்தில் இது "பட்டா பட்டி" என பெயரிடப்பட்டது. 2011 ஆகஸ்டு 5 அன்று வெளியான இத்திரைப்படம் ஒரு சிறந்த பொழுதுபோக்கு திரைப்படமாக அமைந்தது.

## நடிகர்கள்
* சடகோபன் ரமேஷ் - அவராகவே 
* ஹரிணி - ரஞ்சிதம் 
* ஆர். சிவம் - கொடைவானன் 
* உமர் - கொலைவானன் 
* மயில்சாமி - அரிச்சந்திரா 
* அவதார் கணேஷ் - அவதாரம்

## பாடல்கள்

## வெளியீடு
படத்தின் செயற்கைக்கோள் உரிமையை சன் தொலைக்காட்சி வாங்கியது. இந்தியத் திரைப்படத் தணிக்கை குழு இப்படத்திற்கு "யூ" சான்றிதழ் அளித்தது.

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
துத்தநாகப் புரோட்டினேட்டு

**துத்தநாகப் புரோட்டினேட்டு** (*Zinc proteinate*) என்பது பகுதியாக நீராற்பகுக்கப்பட்ட புரதம் அல்லது துத்தநாகம் மற்றும் அமினோ அமிலங்கள் சேர்ந்து ஈடுபடும் கொடுக்கு இணைப்பு வினையின் முடிவில் தோன்றும் இறுதி விளைபொருளாகும். இச்சேர்மமனது விலங்குகளுக்காக உருவாக்கப்பட்ட துணை ஊட்டச்சத்து சேர்க்கைப்பொருளாகும் அல்லது விலங்குகளின் துத்தநாகக் குறைபாட்டை நீக்கும் உணவுப்பொருளாகும். துத்தநாக சல்பேட்டு மற்றும் துத்தநாக மெத்தியோனின் ஆகிய சேர்மங்களுக்கு மாற்றாக இதைப் பயன்படுத்தலாம்.

## மேற்கோள்கள்

*Association of American Feed Control Officials
*Life Cycle Trace Mineral Needs for Reducing Stress in Beef Production, Montana State University

பகுப்பு:உணவுப் பட்டியல் கனிமங்கள்
பகுப்பு:துத்தநாக சேர்மங்கள்
வர்தா

**வர்தா** என்னும் நகரம், இந்திய மாநிலமான மகாராஷ்டிராவின் வர்தா மாவட்டத்தில் உள்ளது. இது இந்த மாவட்டத்தின் தலைநகராகும். இங்கு வர்தா ஆறு பாய்கிறது.

## போக்குவரத்து
வர்தாவில் இரண்டு தொடர்வண்டி நிலையங்கள் உள்ளன. அவை வர்தா சந்திப்பு, சேவாகிராம் தொடருந்து நிலையம் ஆகியன. நாக்பூருக்கு அடுத்தபடியாக இங்கு தான் தில்லி-சென்னை, மும்பை-கொல்கத்தா வழித்தடங்கள் சந்திக்கின்றன. 
இங்கிருந்து மகாராஷ்டிராவின் மற்ற நகரங்களுக்கு பேருந்துகள் இயக்கப்படுகின்றன.

## மேலும் பார்க்க
* வார்தா கல்வித் திட்டம்
* இந்தியாவில் உற்பத்தி
* வர்தா மக்களவைத் தொகுதி

## மேற்கோள்கள்

## வெளி இணைப்புகள்
*   வர்தா மாவட்ட அரசின் இணையத்தளம் 

பகுப்பு:வர்தா மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்